SANTA MARIA, Ilocos Sur. Maysa a mapapati nga addaan diperensia iti panunot ti nasarakan nga awan puotna gapu iti pannakakabilna iti nasapa a bigat idiay barangay Cabaroan, iti daytoy nga ili.
Nabigbig ti biktima a ni Rodolfo Domingo y Deompoc, 38, baro, ken residente iti nasao met laeng a barangay ditoy.
Mapapati nga adda diperensia iti panunot ti biktima.
Segun iti inbestigasion ti polis, nasarakan ti biktima nga awan puotna ken adda sugatna partikular iti bibig ken ulona.
Naitaray ti biktima iti Reyes Clinic and Hospital ngem natay bayat ti pannakatamingna.
Di pay ammo no ania ti motibo ti pannakakabil ti biktima. (Danny Antalan)
ilo_Latn ilo_Latn ilo_Latn ilo_Latn ilo_Latn ilo_Latn